Dominik Skutecký

Dominik Skutecký, tiež David, Domenico, Döme, Skutezky, Skuteczky, Skutetzky (* 14. február 1849, Gajary – † 13. marec 1921, Banská Bystrica) bol slovenský maliar.

Rodina 
 otec Šalamún Skutecký
 matka rod. Ehrenreichová
manželka Cecília rod. Lévyová
 syn Alexander Skutecký - obeť vraždenia Židov pri Banskej Bystrici v jeseni roku 1944
 dcéra Karola Karvašová, rod. Skutecká - obeť vraždenia Židov pri Banskej Bystrici v jeseni roku 1944
dcéra Ferdinanda
dcéra Cecíliu – operná speváčka

Životopis 
Dominik Skutecký sa narodil do židovskej rodiny. Od roku 1853 žil vo Viedni, tu začal študovať na nižšej reálke, učil sa u sochára J. Meixnera, v prípravnej maliarskej škole v triede historického maliarstva (18651866), v škole rovnakého zamerania (18661867) a tento odbor študoval aj v Benátkach (18671870). Autor žánrovej maľby, krajinomalieb a portrétov. Pôsobil v Mníchove, Benátkach a vo Viedni. Počas prvého pobytu v Banskej Bystrici vytvoril viacero krajinomalieb zo Stredného Slovenska a žánrových scén (18841886). Po pobyte v Benátkach sa natrvalo usadil v Banskej Bystrici (1889); portrétoval významné osobnosti mesta a svojich príbuzných, maľoval prostredie medených hámrov v Banskej Bystrici. Pričinil sa o rozvoj kultúrneho života Banskej Bystrice, organizoval výstavy, najvýznamnejšia s počtom vyše 120 umeleckých diel (1902). Jeho obrazy sú v zbierkach Slovenskej národnej galérie a v iných slovenských a zahraničných galériách i súkromných zbierkach ako aj od roku 1994 v stálej expozícii Stredoslovenskej galérii v Banskej Bystrici.

Dielo 
 Cisár Maximilián diktuje svoje pamäti (1867) 
 Vlastná podobizeň (1868)
 Plavovlasá Talianka (okolo 1869)
 Krajina pri Zohore (1872)
 Podobizeň Cecílie Lévyovej (1874)
 Trh v Banskej Bystrici (1890)
 Podobizeň Františka Jozefa I. (1895)
 Večer na Starých Horách (1898)
 Kotlári (okolo 1913)
 Podobizeň ženy (1886)

Galéria

Literatúra 
 Slovenský biografický slovník
 ĎURIANČIK, Jozef: Po stopách Dominika Skuteckého. Banská Bystrica : Dali-BB , 2012. 88 s. ISBN 978-80-8141-027-7
 BARANÍKOVÁ, Katarína - BEŇOVÁ, Katarína (eds.): Dominik Skutezky : Ars et Amor - Labor et Gloria. (Katalóg výstavy). Banská Bystrica : Stredoslovenská galéria , 2014. 116 s. ISBN 978-80-88681-75-5

Referencie

Externé odkazy 
 
 Diela autora v zbierkach slovenských galérií

Slovenskí maliari
Maliari židovského pôvodu
Slovenské osobnosti židovského pôvodu
Osobnosti z Gajár